Denne artikkelen **trenger flere eller bedre referanser for verifikasjon**. Du kan forbedre denne artikkelen ved å legge inn referanser til gode kilder. Hvem som helst kan fjerne kildeløst materiale uten forvarsel, men den foretrukne tilnærmingen er i første omgang å markere de setningene/påstandene som trenger kildebelegg ved å tilføye *{{Trenger referanse|dato=2023-11}}* etter påstanden. *2020-04*

**Ferske Scener** er et scenekunstkompani som ble startet i Tromsø i 2003. Per 2020 holder kompaniet fortsatt til i Tromsø, i Rådstua teaterhus.

Ferske Scener skaper flerspråklige forestillinger i krysningspunktet mellom tekstbasert teater og relasjonell performance. Forestillingene blir ofte til i samarbeid med andre, organisasjoner og enkeltpersoner, i og utenfor scenekunstfeltet. I 2020 og 2021 samarbeider Ferske Scener med Det samiske Nasjonalteatret Beaivvas om forestillingen *Muohtadivggazat /Lyden av snø*, som har manus skrevet av Rawdna Carita Eira. I 2020 samarbeider de med Reality Research Center i Helsingfors og Vestlandsforskning om forestillingen *Talking in the rain – an entertaining show about the weather*.

Grunnleggere og kunstnerisk ledelse
-----------------------------------

Grunnleggerne Kristin Bjørn og Bernt Bjørn var også sentrale i den nå nedlagte frigruppen Totalteatret (1983–2001). Kunstnerisk ledelse er siden 2017 Kristina Junttila, Bernt Bjørn og Kristin Bjørn.

Organisasjonsform og økonomi
----------------------------

Ferske Scener har siden 2010 vært organisert som en stiftelse. Formålet er formulert slik: «Å være en profesjonell scenisk virksomhet, med spesielt vekt på utvikling av nye scenetekster. Dette innebærer å arbeide og eksperimentere med alle kunstarter en oppsetning er i berøring med, i den hensikt å skape signifikante forestillinger for samtiden. Ferske Scener ønsker å vise sitt arbeid for et bredt publikum.»

Ferske Scener finansieres hovedsakelig av prosjektstøtte fra kunstfaglige fond som Norsk Kulturfond, salg av forestillinger og oppdrag. Tromsø Kommune støtter stiftelsen med et årlig driftstilskudd.

Scenetekstivalen
----------------

Siden 2011 har Ferske Scener arrangert Scenetekstivalen. Dette er en festival hvor manusforfattere fra den nordlige regionen får møte publikum med tekster i et tidlig stadium. For arbeidet med Scenetekstivalen mottok Ferske Scener i 2018 prisen «Håndtrykket» som deles ut av Norske Dramatikeres Forbund «til personer, teatre eller institusjoner som har gjort en betydelig innsats for norsk dramatikk».

Manusutvikling
--------------

Ferske Scener arbeider også med manusutvikling for dramatikere i samarbeid med Dramatikkens Hus. Blant de manusforfatterne som i 2020 har fått støtte og dramaturgisk bistand til manusutvikling er Maja Bohne Johnsen, Jenny Svensson og Lina Killingdalen.

Figurteater
-----------

Ferske Scener har også arbeidet med figurteater. *Lillemia* hadde urpremiere i 2011, og var en figurteaterproduksjon for voksne og barn fra 6 år. Manus var skrevet av Toril Solvang, og figurene var laget av Kari Noreger. For øvrig var figurspilleren Kirsti Ladegård sentral i utviklingen av denne produksjonen, som også var støttet av Figurteatret i Nordland.

Utvalgte forestillinger
-----------------------

* 2019: Blodklubb #2 (Festspillene i Nord-Norge)
* 2019: Værprosjekt 1 og 2 (med Vestlandsforskning, Reality Research Senter i Helsinki og Dansearena Nord).
* 2018: Blodklubb #1 (Vårscenefest)
* 2017: Iona (med Koie Produksjoner)
* 2016: Himmelrike (Festspillene i Nord-Norge)
* 2016: Klikkerne (Festspillene i Nord-Norge)
* 2015: Dager under (med Hålogaland Teater og Det samiske nasjonalteatret Beaivvas)
* 2013: Rekviem for ein gris (med Kurant Visningsrom og Small Projects)
* 2013: Nordøstpasjonen (med Framsenteret)
* 2013: Kven er finsk
* 2011: Lillemia (med Figurteatret i Nordland)
* 2011: Rulletekst (med Norsk Dramatikkfestival)
* 2010: Vi hever våre hoder i skam (med Hålogaland Teater og Dramatikkens hus)
* 2008: Poteter har ingen vinger
* 2008: Over grensen. Myten om Jan Baalsruds flukt. (med Hålogaland Teater)
* 2006: Strømmer
* 2006: Ashes to Ashes
* 2004: Jeg er visst ikke helt klar (Stamsund int. teaterfestiva)
* 2003: Gitarmannen

Referanser
----------

1. ↑  «Milliontilskudd til Ferske Scener». *www.nordlys.no* **(norsk)**. 6. mai 2004. Besøkt 20. mai 2020.
2. ↑  «Samboere - Meny - Rådstua». *www.raadstua.no*. Besøkt 20. mai 2020.
3. ↑  «Lyden av snø». *Beaivváš Našunálateáhter*. 27. november 2019. Besøkt 20. mai 2020.
4. ↑  «Muohtadivggažat / Lyden av snø». Ferske Scener. Besøkt 26. mars 2020.
5. ↑  «In English · Todellisuus.fi». *Todellisuus.fi* **(finsk)**. 1. mars 2018. Besøkt 20. mai 2020.
6. ↑  «Talking in the rain: an entertaining show about the weather (RAINTALK)». *www.vestforsk.no* **(norsk nynorsk)**. Besøkt 20. mai 2020.
7. ↑  «Teaterpris til Totalteatret i Tromsø». *www.bt.no*. Besøkt 20. mai 2020.
8. ↑  Kongsnes, Arne. «Kunsten å snakke om været». *Kulturplot*. Besøkt 20. mai 2020.
9. ↑  «Stiftelsen Ferske Scener - Tromsø - Se Regnskap, Roller og mer». *www.proff.no*. Besøkt 20. mai 2020.
10. ↑  «Årsberetning og regnskap 2011 for Stiftelsen Ferske Scener - PDF Gratis nedlasting». *docplayer.me*. Besøkt 20. mai 2020.
11. ↑  «Søkeresultat - kulturradet.no». *www.kulturradet.no*. Besøkt 20. mai 2020.
12. ↑  «Scenetekstivalen 2020». Ferske Scener. Besøkt 26. mars 2020.
13. ↑  «Scenetekstivalen. Bransjetreff i Tromsø 25. – 28.4». Arkivert fra originalen 26. mars 2020. Besøkt 26. mars 2020.
14. ↑  «(+) Vant høythengende ærespris: – Veldig stas å bli verdsatt». *www.nordlys.no* **(norsk)**. 5. mars 2018. Besøkt 26. mars 2020.
15. ↑  «Priser». Norske Dramatikeres Forbund (NDF). Arkivert fra originalen 26. mars 2020. Besøkt 26. mars 2020.
16. ↑  «Priser». Arkivert fra originalen 26. mars 2020. Besøkt 26. mars 2020.
17. ↑  «– En lykkelig fødsel». *Scenekunst*. 8. mai 2013. Besøkt 20. mai 2020.
18. ↑  «Maja Bohne Johnsen». *Dramatikkens hus* **(norsk)**. Besøkt 26. mars 2020.
19. ↑  «Litteraturnett Nord-Norge | Jenny Svensson». Besøkt 26. mars 2020.
20. ↑  «Lina Killingdalen». *Dramatikkens hus* **(norsk)**. Besøkt 26. mars 2020.
21. ↑  fylkeskommune, Nordland. «Lillemia - premiere 8. april - Figurteatret». *scene8.no*. Besøkt 20. mai 2020. [*død lenke*]
22. 1 2  «Lillemia - Ferske Scener». *Ferske Scener*. 7. april 2013. Besøkt 14. mai 2018.
23. ↑  «Ferske scener jubler for milliontildeling». *Dramatikerforbundet*. 9. juni 2009. Arkivert fra originalen 15. mai 2018. Besøkt 14. mai 2018.

Eksterne lenker
---------------

* Ferske Sceners nettside

Portal: Tromsø